**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

|  |  |
| --- | --- |
| **Kód výzvy:** | **03I01-29-V03** |
| **Názov výzvy:** | **Výstavba, stavebné úpravy alebo rekonštrukcia cyklistickej infraštruktúry** |
| **Komponent:** | **3** - **Udržateľná doprava** |
| **Reforma/investícia:** | **Investícia 1 - Rozvoj infraštruktúry nízkouhlíkovej dopravy** |
| **Právny predpis, na základe ktorého sa prostriedky mechanizmu poskytujú** | **Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov** |
| **Cieľ výzvy:** | **Príspevok k celkovému cieľu investície 1 komponentu 3 plánu obnovy a odolnosti prislúchajúci podielu objemu prostriedkov vo výzve.** |
| **Účel výzvy:** | **Podpora výstavby cyklistickej infraštruktúry, ktorá svojim charakterom podporí zvýšenie podielu cyklistickej dopravy na celkovej deľbe prepravnej práce pri dochádzke do zamestnania a škôl a pri prestupe na železničnú dopravu.** |

|  |  |
| --- | --- |
| 1. **FORMÁLNE NÁLEŽITOSTI** | |
| **Identifikačné údaje a kontaktné údaje vykonávateľa** | |
| Názov vykonávateľa: | **Ministerstvo dopravy Slovenskej republiky**  Sekcia stratégie a plánovania |
| Adresa vykonávateľa: | **Námestie slobody 6, 810 05 Bratislava** |
| Kontaktné údaje vykonávateľa: | Webová adresa: www.mindop.sk  E-mailová adresa: cyklodotaciePOO@mindop.sk  Telefonický kontakt: +421 2 / 5949 4849 |
| **Trvanie výzvy** | |
| Vyhlásenie výzvy: | **27. 2. 2025** |
| Uzavretie výzvy: | **15. 4. 2025** |
| **Indikatívna výška prostriedkov mechanizmu určených na výzvu (alokácia)** | |
| Výška prostriedkov mechanizmu určených na výzvu: 12 000 000,00 Eur bez DPH.  Rozpočet na DPH, v prípadoch kde bude DPH v zmysle podmienok výzvy oprávnená: 2 760 000,00 Eur.  Celková suma alokovaných prostriedkov s DPH 14 760 000,00 Eur.  Inštrukcie k oprávnenosti DPH sú uvedené v kapitole 2. Systému implementácie Plánu obnovy a odolnosti Slovenskej republiky  Minimálna ani maximálna výška prostriedkov na jednu ŽoPPM nie je stanovená. Nestanovuje sa podmienka povinného spolufinancovania. | |
| **Miesto a spôsob podania žiadosti o poskytnutie prostriedkov mechanizmu** | |
| Žiadateľ vypracuje Žiadosť o poskytnutie prostriedkov mechanizmu (ďalej len „žiadosť“ alebo „ŽoPPM“) prostredníctvom Informačného a monitorovacieho systému plánu obnovy (ďalej len „ISPO“), ktorý je registrovaným žiadateľom dostupný na webovom odkaze [https://ispo.planobnovy.sk/app/vyzvy.](https://ispo.planobnovy.sk/app/vyzvy)  Nevyhnutnou podmienkou predloženia žiadosti je registrácia žiadateľa v systéme ISPO. Postup registrácie je uvedený na webovom sídle <https://ispo.planobnovy.sk/app/vyzvy> v časti „Registrácia“  Upozorňujeme žiadateľov, že registrácia žiadateľov v systéme ISPO je bez časového obmedzenia a nenahrádza samotné podanie žiadosti.  Po zaregistrovaní žiadateľa v ISPO je možné pristúpiť k vyplneniu formulára žiadosti a nahratiu všetkých povinných príloh ku konkrétnej zverejnenej výzve priamo v systéme ISPO, ktorý žiadateľa prevedie jednotlivými krokmi. Následne žiadateľ:   1. **predloží** vykonávateľovi **vyplnený formulár žiadosti a všetky povinné prílohy žiadosti**, prípadne ďalšie dokumenty preukazujúce splnenie podmienok poskytnutia prostriedkov mechanizmu **prostredníctvom ISPO** (<https://ispo.planobnovy.sk/app/vyzvy>) tak, že zaeviduje, potvrdí „odkliknutím“ vyplnený formulár žiadosti vrátane všetkých príloh v ISPO a **zároveň** 2. **doručí „sumár ŽoPPM“ vygenerovaný v** **ISPO bez príloh** vykonávateľovi podpísaný kvalifikovaným elektronickým podpisom v elektronickej forme (ako prílohu k elektronickému podaniu prostredníctvom elektronickej schránky vykonávateľa zriadenej v rámci Ústredného portálu verejnej správy www.slovensko.sk cez službu „všeobecná agenda“) do 5 pracovných dní odo dňa vygenerovania sumáru v ISPO.   Upozorňujeme žiadateľov, že **za doručené žiadosti sa budú považovať** len tie žiadosti, ktoré boli odoslané v systéme ISPO a zároveň bol doručený „sumár ŽoPPM“ elektronicky prostredníctvom portálu [www.slovensko.sk](http://www.slovensko.sk/) cez službu „všeobecná agenda“ vykonávateľovi v stanovenom termíne ukončenia výzvy.  Žiadosť, ktorá bude odoslaná len v systéme ISPO a „sumár ŽoPPM“ nebude doručený vykonávateľovi aj v elektronickej podobe prostredníctvom portálu [www.slovensko.sk](http://www.slovensko.sk/), cez službu „všeobecná agenda“ do dátumu uzavretia výzvy, sa **nebude považovať za podanú** a nebude zaradená do procesu posudzovania ŽoPPM.  Z technických dôvodov je možné používať len štandardné formáty dokumentov (.doc, .xls a .pdf. a pod.). Nie je možné používať kompresné formáty (.zip, .rar a pod.). Povinnosť predkladania príloh vo forme elektronických dokumentov sa vzťahuje k dokumentom v rozsahu maximálne 50 MB). Dokumenty prekračujúce rozsah 50 MB alebo tie dokumenty, ktoré nie sú dostupné v elektronickej podobe, je žiadateľ povinný predložiť v listinnej podobe v lehote 5 pracovných dní od odoslania elektronického podania.  V prípade, že listinné prílohy nebudú doručené do 10 pracovných dní odo dňa odoslania elektronickej ŽoPPM, bude ŽoPPM považovaná za neúplnú, a žiadateľ bude vyzvaný na jej doplnenie. K dokumentom žiadateľ priloží písomný prípis, v ktorom uvedie, že dokumenty dokladá k elektronickej ŽoPPM.  **Dátum doručenia ŽoPPM**  Žiadateľ môže doručiť ŽoPPM kedykoľvek od vyhlásenia výzvy až do uzavretia výzvy.  Rozhodujúcim dátumom na splnenie včasného doručenia ŽoPPM je dátum doručenia „sumáru ŽoPPM“ do elektronickej schránky vykonávateľa na ÚPVS, pričom za deň doručenia elektronickej ŽoPPM považuje deň, kedy došlo k vygenerovaniu oznámenia o jej doručení vykonávateľovi do dátumu uzavretia výzvy.  Elektronická ŽoPPM, ktorej prílohy budú doručované listinne, sa považuje za doručenú dňom doručenia elektronickej ŽoPPM do elektronickej schránky a doručením listinných príloh.  **Kritériá posúdenia ŽoPPM za účelom vytvorenia poradia žiadostí o prostriedky mechanizmu**  Prostriedky mechanizmu sa budú prideľovať na základe poradia podľa dosiahnutého výsledného hodnotiaceho skóre (pozri časť „C. SPÔSOB URČENIA PORADIA ŽIADOSTÍ O POSKYTNUTIE PROSTRIEDKOV MECHANIZMU“), ktoré je kritériom na vytvorenie poradia žiadostí pre prideľovanie disponibilných prostriedkov mechanizmu  Návrhy zmluvy o poskytnutí prostriedkov mechanizmu sú zasielané jednotlivým žiadateľom, ktorí splnili PPPM na základe poradia, až do výšky disponibilnej alokácie výzvy. | |
| **Iné formálne náležitosti** | |
| Základné obsahové náležitosti ŽoPPM Základnou požiadavkou vyjadrujúcou záujem žiadateľa o poskytnutie prostriedkov z mechanizmu POO je predloženie vyplnenej ŽoPPM, vrátane všetkých povinných príloh.  Formulár ŽoPPM je v Prílohe 1 tejto výzvy a jej základnými obsahovými náležitosťami sú:   1. Identifikačné údaje žiadateľa, 2. Základné indikátory projektu, 3. Opis projektu 4. Parametre cyklotrasy a cestnej siete priľahlej k budovanej cyklistickej trase 5. Identifikácia hlavných a vedľajších cieľov ciest, 6. Náklady v súlade s limitmi 7. Harmonogram a rozpis nákladov na realizáciu projektu (vrátane obmedzujúcich termínov), 8. Rozpočet stavby vyhotovený projektantom alebo certifikovaným rozpočtárom, agregovaný v štruktúre potrebnej pre spracovanie nákladovo-výnosovej analýzy CBA, 9. Rozpočet projektu v štruktúre ekonomickej klasifikácie rozpočtovej klasifikácie, 10. Zdôvodnenia: vyvolané investície, prípadné lokálne nedodržanie technických požiadaviek, prekročenie limitov oprávnených nákladov a benchmarkov, a iné, X. Zoznam príloh.  Prílohy ŽoPPM Samostatnými prílohami ŽoPPM sú: Prílohy preukazujúce splnenie podmienok poskytnutia prostriedkov mechanizmu  1. Formulár s údajmi potrebnými na vyžiadanie výpisu z registra trestov podľa vzoru v prílohe 3 tejto výzvy alebo Výpis z registra trestov žiadateľa alebo k osobe štatutárneho orgánu alebo člena štatutárneho orgánu žiadateľa, 2. Čestné prehlásenie štatutárneho orgánu alebo člena štatutárneho orgánu žiadateľa o menovaní do funkcie podľa vzoru v prílohe 5 tejto výzvy, 3. Čestné prehlásenie žiadateľa o tom, že nedochádza k dvojitému financovaniu podľa vzoru v prílohe č. 6 tejto ŽoPPM, 4. Originál alebo úradne osvedčená kópia právoplatného stavebného povolenia(-í) alebo originál alebo úradne osvedčená kópia o ohlásení stavby príslušnému stavebnému úradu, vrátane originálu alebo úradne osvedčenej kópie oznámenia/í o ohlásení, ak ide o stavbu, pri ktorej ohlásenie postačuje v zmysle požiadaviek stavebného zákona alebo súhlas cestného správneho orgánu a dopravného inšpektorátu s realizáciou nestavebného projektu, ak takýto súhlas postačuje, alebo kolaudačného rozhodnutia v prípade ak sú stavebné práce ukončené.  Prílohy k opisu projektu  1. Zákres navrhovanej cyklistickej infraštruktúry v území (formát A4 / A3) v mapovom podklade s čitateľným označením ulíc)a s vyznačením začiatkov a koncov čiastkových úsekov, staničení/dĺžky, príp. šírky a spôsobu vytvorenia a vedenia navrhovanej cyklistickej infraštruktúry 2. Zákres umiestnenia (vstupov) priamych cieľov ciest: škôl, zamestnávateľov (nad 100 zamestnancov), staníc a zastávok v mapovom podklade vo vhodnej mierke v kontexte navrhovanej cyklistickej infraštruktúry (formát A3)), 3. Označenie (farebné rozlíšenie s legendou) v mape existujúcej a plánovanej siete cyklistickej infraštruktúry v širšom území podľa strategického dokumentu, ak existuje 4. Výťah z projektovej dokumentácie obsahujúci: sprievodné a technické správy (v stupni DSP/DRS) a výkresy v spracovaných mierkach: (1) širšie vzťahy, (2) celková situácia stavby, (3) vzorové a (4) charakteristické priečne rezy, (5) pozdĺžny profil (pozdĺžne profily vetiev), (6) prístrešky cyklostojanov, (7) iné výkresy podľa potreby (nepovinné). 5. Podrobný položkový výkaz výmer (excel) a rozpočet projektu členený podľa objektov: požadovaný v štruktúre najvyššieho stupňa projektovej dokumentácie (dokumentácia pre stavebné povolenie – DSP alebo dokumentácia pre realizáciu stavby – DRS): číslo položky, kód položky podľa triednika stavebných prác, popis položky, merná jednotka, počet merných jednotiek a celková cena, podľa prílohy 7 tejto výzvy 6. Rozpis celkových a nárokovaných výdavkov na majetkovoprávne vysporiadanie katastrálneho územia, čísiel parciel, druhu pozemku a typu zmluvy (výkup/nájom/vecné bremeno), ak je nárokovaná refundácia nákladov, podľa prílohy 8 tejto výzvy  Prílohy k dopravnému modelu a iné  1. Grafické/GIS prílohy – povinné: zákres existujúcej a navrhovanej cyklistickej trasy s delením na čiastkové úseky – nepovinné parametre komunikačnej siete mesta / obce: (1) funkčná klasifikácia, (2) šírkové usporiadanie, (3) povolená rýchlosť, (4) intenzita dopravy, (5) iné, 2. Databáza z prieskumu dochádzky (nepovinné) podľa prílohy 9 tejto výzvy (prepis dotazníkov v elektronickej forme) | |

|  |
| --- |
| 1. **PODMIENKY POSKYTNUTIA PROSTRIEDKOV MECHANIZMU** |
| Základné posudzovanie ŽoPPM z hľadiska možnosti poskytnutia prostriedkov mechanizmu je vykonávané v zmysle Metodiky posudzovania a hodnotenia projektov cyklistickej infraštruktúry, verzia 2.0 (ďalej len „Metodika“) a zahŕňa kontrolu splnenia:   * Formálnych podmienok (formalizovane), * Odborné posúdenie (splnenie technických, bezpečnostných a rozpočtových podmienok) |
| 1. **Podmienka oprávnenosti žiadateľa** |
| Okruh oprávnených žiadateľov v rámci výzvy predstavujú:   * samosprávy: vyššie územné celky (VÚC), mestá, resp. mestské časti a obce v oprávnenom území, * združenia miest, mestských častí a obcí, z ktorých aspoň jedna leží v oprávnenom území, a   rozpočtové alebo príspevkové organizácie, ktorých zriaďovateľom je vyšší územný celok alebo mesto, mestská časť, prípadne obec v oprávnenom území,   * správca železničnej infraštruktúry |
| **Spôsob preukázania podmienky zo strany žiadateľa:** |
| ŽoPPM, časť I. Identifikačné údaje žiadateľa a ŽoPPM, časť III. Opis projektu a ŽoPPM, Príloha C: Čestné prehlásenie o menovaní do funkcie. |
| **Spôsob overenia podmienky zo strany vykonávateľa:** |
| Formálna kontrola údajov |
| 1. **Podmienka doručenia žiadosti včas a v stanovenej forme** |
| Žiadateľ je povinný doručiť žiadosť **včas** a v **stanovenej forme.**   * Žiadosť je doručená **včas**, ak sú splnené nasledovné podmienky: Žiadateľ môže doručiť ŽoPPM kedykoľvek od vyhlásenia výzvy až do uzavretia výzvy, t.j. od **27.02.2025 do 15.04.2025**. * Rozhodujúcim dátumom na splnenie včasného doručenia ŽoPPM je dátum doručenia „sumáru ŽoPPM“ do elektronickej schránky vykonávateľa na ÚPVS, pričom za deň doručenia elektronickej ŽoPPM považuje deň, kedy došlo k vygenerovaniu oznámenia o jej doručení vykonávateľovi. * Elektronická ŽoPPM, ktorej prílohy budú doručované listinne, sa považuje za doručenú dňom doručenia elektronickej ŽoPPM do elektronickej schránky a doručením listinných príloh.      * Žiadosť je doručená v **stanovenej forme**, ak sú splnené nasledovné podmienky:   Základnou požiadavkou vyjadrujúcou záujem žiadateľa o poskytnutie prostriedkov mechanizmu je predloženie vyplnenej ŽoPPM, vrátane všetkých povinných príloh.  Formulár ŽoPPM je v prílohe 1 tejto výzvy a jej základnými obsahovými náležitosťami sú:   1. Identifikačné údaje žiadateľa, 2. Základné indikátory projektu, 3. Opis projektu (účel poskytnutie prostriedkov) 4. Zoznam povinných príloh (pozri bod XI. formulára ŽoPPM).   **Predloženie všetkých príloh k ŽoPPM**  Žiadateľ musí v ŽoPPM uviesť všetky požadované relevantné informácie a priložiť všetky povinné prílohy. Úplnosť ŽoPPM bude posudzovaná po doručení ŽoPPM podľa časti B. tejto výzvy. V prípade, chýbajúcich častí alebo príloh ŽoPPM bude žiadateľ vyzvaný na doplnenie ŽoPPM. Akceptované budú všetky zmeny a doplnené prílohy ŽoPPM na základe vyzvania na doplnenie. V prípade, že požadované prílohy ŽoPPM alebo iné podklady nebudú doplnené, bude žiadosť vyradená z procesu posudzovania a hodnotenia. |
| **Spôsob preukázania podmienky zo strany žiadateľa** |
| Predloženie všetkých povinných príloh, ŽoPPM, časť XI.: Zoznam samostatných príloh k ŽoPPM. |
| **Spôsob overenia podmienky zo strany vykonávateľa** |
| Formálna kontrola kompletnosti príloh po ŽoPPM a podrobné preskúmanie ich dostatočnosti pre proces posudzovania a hodnotenia. |
| 1. **Podmienka bezúhonnosti žiadateľa** |
| Prostriedky mechanizmu nemôže vykonávateľ poskytnúť osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. Prostriedky mechanizmu nemožno poskytnúť ani právnickej osobe, ktorej štatutárny orgán alebo člen štatutárneho orgánu, alebo iná osoba konajúca v jej mene bola právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  Pre združenia platí podmienka ako pre právnické osoby. |
| **Spôsob preukázania podmienky zo strany žiadateľa** |
| ŽoPPM, Príloha A1: Výpis z registra trestov žiadateľa alebo A2. Formulár s údajmi potrebnými na vyžiadanie výpisu z registra trestov a ŽoPPM,  Pozn.: V prípade, že žiadateľ nedoloží výpis z registra trestov, bude žiadateľ povinný predložiť formulár s údajmi potrebnými na vyžiadanie výpisu z registra trestov, tento výpis bude vyžiadaný vykonávateľom z informačného systému verejnej správy, na základe údajov poskytnutých v prílohe A2 podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii). |
| **Spôsob overenia podmienky zo strany vykonávateľa** |
| Formálna kontrola údajov. |
| 1. **Podmienky oprávnenosti územia** |
| Projekt sa musí týkať územia mesta nad 20 tisíc obyvateľov s možným presahom do okolitých obcí do vzdialenosti cca. 5 km, resp. po najbližšiu obec. |
| **Spôsob preukázania podmienky zo strany žiadateľa** |
| ŽoPPM, časť. III. Opis projektu |
| **Spôsob overenia podmienky zo strany vykonávateľa** |
| Projekt sa nachádza na území miest a obcí uvedených v Zozname miest a obcí v rámci oprávneného územia POO (príloha č.10 výzvy). V prípade, že projekt sa nachádza mimo území miest a obcí uvedených v zozname bude žiadosť vyradená z procesu posudzovania a hodnotenia. |
| 1. **Podmienka dvojitého financovania** |
| Žiadateľ musí preukázať, že mu na predkladaný projekt, ani na jeho časť neboli poskytnuté žiadne iné prostriedky EÚ alebo prostriedkov z iných verejných zdrojov, mimo vlastné zdroje žiadateľa (nedochádza k dvojitému financovaniu).  V prípade združenia žiadateľ prehlasuje túto skutočnosť za všetkých členov združenia.  Prostriedky mechanizmu nie je možné poskytnúť prijímateľovi a/alebo partnerovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie. Prostriedky mechanizmu nie je možné poskytnúť prijímateľovi a/alebo partnerovi, ktorý prijíma dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie.  Dvojitým financovaním sa rozumie aj situácia, ak sa k výsledku daného opatrenia alebo jeho časti (projekt) dospeje nielen použitím prostriedkov mechanizmu, ale aj využitím iných zdrojov z rozpočtu EÚ, pričom takéto použitie nebolo vopred indikované EK v rámci Plánu obnovy a zohľadnené v nákladovom ohodnotení príslušnej investície alebo reformy. Zároveň sa za dvojité financovanie môže považovať aj situácia, ak výsledok danej operácie (bez ohľadu na spôsob preukazovania zrealizovania opatrenia) je vykazovaný EK v rámci rôznych nástrojov podpory. |
| **Spôsob preukázania podmienky zo strany žiadateľa** |
| ŽoPPM, Príloha D: Čestné prehlásenie o dvojitom financovaní. |
| **Spôsob overenia podmienky zo strany vykonávateľa** |
| Kontrola údajov a overenie v rámci dostupných registrov alebo iných dát. |
| 1. **Podmienka pripravenosti projektu** |
| Projekt musí byť v čase podania ŽoPPM procesne pripravený. Projektová dokumentácia musí byť dopracovaná do stupňa umožňujúceho realizáciu projektu. Majetko-právne musia byť vysporiadané všetky pozemky a vecné bremená potrebné na výstavbu projektu. V súlade s požiadavkami stavebného zákona a iných príslušných predpisov, musí žiadateľ pre všetky časti projektu dokladovať buď vydanie a právoplatnosť stavebného povolenia alebo ohlásenie stavby, ak ide o stavby, pri ktorej ohlásenie postačuje alebo súhlas cestného správneho orgánu a dopravného inšpektorátu s realizáciou nestavebnej časti. Uvedené podmienky procesnej pripravenosti projektu sa nevzťahujú na projekt už zrealizovaný. V tomto prípade pri ŽoPPM žiadateľ preukazuje ukončenie projektu právoplatným kolaudačným rozhodnutím alebo povolením o predčasnom užívaní stavby. |
| **Spôsob preukázania podmienky zo strany žiadateľa** |
| ŽoPPM, časť VI. Harmonogram a rozpis nákladov na realizáciu projektu a Príloha(-y) E: Právoplatné stavebné povolenie / Ohlásenie stavby / Súhlasy príslušných orgánov. |
| **Spôsob overenia podmienky zo strany vykonávateľa** |
| Formálna kontrola údajov |
| 1. **Podmienka realizovateľnosti v oprávnenom období POO** |
| Projekt musí byť (podľa harmonogramu) reálne vecne a stavebne ukončený (kolaudáciou alebo povolením o predčasnom užívaní stavby) od začiatku obdobia oprávnenosti 1. 2. 2020, najneskôr do 31. 3. 2026.  Očakáva sa, že proces verejného obstarávania na výstavbu projektu začne ešte počas hodnotenia výzvy alebo najneskôr hneď po oznámení o splnení podmienok poskytnutia prostriedkov mechanizmu plánu obnovy.. |
| **Spôsob preukázania podmienky zo strany žiadateľa** |
| ŽoPPM, časť VI. Harmonogram a rozpis nákladov na realizáciu projektu, technická správa k projektovej dokumentácii |
|  |
| Žiadateľ nastaví obdobie realizácie projektu v súlade s časovým a finančným harmonogramom aktivít Realizácie  Projektu. V prípade, že termíny realizácie projektu presiahnu obdobie oprávnenosti projektu (31.3.2026), žiadosť bude vyradená z procesu posudzovania a hodnotenia. |
| 1. **Podmienka, že žiadateľ nie je evidovaný v EDES** |
| Podmienka poskytnutia prostriedkov mechanizmu je, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 nariadenia č. 2018/1046). |
| **Spôsob preukázania podmienky zo strany žiadateľa** |
| Na preukázanie splnenia tejto podmienky poskytnutia prostriedkov vykonávateľ vyžaduje čestné vyhlásenie žiadateľa. |
| **Spôsob overenia podmienky zo strany vykonávateľa** |
| Vykonávateľ je oprávnený skontrolovať plnenie tejto podmienky poskytnutia prostriedkov prostredníctvom. <https://ec.europa.eu/budget/edes/index_en.cfm> / kedykoľvek počas konania o ŽoPPM. |
| 1. **Podmienky týkajúce sa štátnej pomoci** |
| Poskytnutie prostriedkov mechanizmu na oprávnené aktivity tak, ako sú definované v tejto výzve, nepodporuje hospodársku činnosť žiadateľov, a preto sa pravidlá v oblasti štátnej pomoci, resp. pomoci „de minimis“ neuplatňujú. Podporená cyklistická infraštruktúra bude výlučne nehospodárskeho charakteru, verejne prístupná a bez komerčného spoplatnenia. Žiadateľ, ak bude vykonávať aj hospodársku činnosť, ktorá nebude podporená, je povinný deklarovať, že náklady, financovanie a príjmy z nehospodárskej činnosti možno jasne oddeliť a zaúčtovávajú sa osobitne na základe dôsledne uplatňovaných a objektívne zdôvodniteľných zásad nákladového účtovníctva. Ako aj, že prostriedky nebudú použité na financovanie hospodárskych činností žiadateľa.“ |
| **Spôsob preukázania podmienky zo strany žiadateľa** |
| irelevantné |
| **Spôsob overenia podmienky zo strany vykonávateľa** |
| irelevantné |
| 1. **Podmienka oprávnenosti projektu** *(účel využitia prostriedkov mechanizmu)* |
| Podpora výstavby cyklistickej infraštruktúry, ktorá svojim charakterom podporí zvýšenie podielu cyklistickej dopravy na celkovej deľbe prepravnej práce pri dochádzke do zamestnania a škôl a pri prestupe na železničnú dopravu. |
| **Spôsob preukázania podmienky zo strany žiadateľa** |
| ŽoPPM, časť III. Opis projektu, cieľové skupiny, časť IV. Významné ciele ciest, príp. Príloha M Databáza z prieskumu dochádzky (nepovinné). |
| **Spôsob overenia podmienky zo strany vykonávateľa** |
| Modelovanie dopytu a dochádzky na bicykli v zmysle Metodiky nákladovo-výnosovej analýzy CBA pre projekty rozvoja cyklistickej infraštruktúry na základe oficiálnych štatistických údajov o dochádzke do zamestnania a škôl, v prípade potreby doplnené údajmi z prieskumu dochádzky vykonaným žiadateľom. Projekty, alebo ich časti s výlučne rekreačným charakterom (dopravný model nepreukáže reálne využitie na dochádzku do zamestnania, škôl či na stanice a zastávky) nespĺňajú podmienku a žiadosť bude vyradená z procesu posudzovania a hodnotenia. |
| 1. **Technické a bezpečnostné požiadavky** |
| V rámci technického posúdenia sa sleduje najmä dodržanie najvýznamnejších technických parametrov a bezpečnostných požiadaviek v zmysle STN 73 6110 Projektovanie miestnych komunikácii a TP 085 Navrhovanie cyklistickej infraštruktúry podľa kapitoly 5.2 Metodiky. |
| **Spôsob preukázania podmienky zo strany žiadateľa** |
| ŽoPPM, časť IV. Parametre cestnej siete, ŽoPPM, Prílohy I Výťah z projektovej dokumentácie v rozsahu sprievodnej a technickej správy a výkresovej dokumentácie: širšie vzťahy, situácia stavby, vzorové a charakteristické priečne rezy, pozdĺžny profil a iné výkresy podľa potreby. V prípade obmedzenia technických parametrov je potrebné zdôvodnenie v ŽoPPM, časť IX. 1 |
| **Spôsob overenia podmienky zo strany vykonávateľa** |
| Kontrola technického riešenia na jednotlivých častiach (úsekoch) projektu. Nesplnenie technických a bezpečnostných požiadaviek na významnej, stavebne alebo rozpočtovo neoddeliteľnej časti projektu má za následok vyradenie žiadosti z procesu hodnotenia. Náležite zdôvodnené lokálne obmedzenie technických a bezpečnostných požiadaviek je prípustné (bude mať vplyv na zníženie bodového hodnotenia). |
| 1. **Rozpočtové požiadavky** |
| Rozpočtové požiadavky sú posudzované na základe nákladových položiek, ktoré sú odvodené od predpokladaných (resp. pokiaľ sú dostupné, tak skutočných) výdavkov.  Žiadateľ v ŽoPPM uvádza náklady na všetky aktivity a procesy súvisiace s realizáciou (prípravou aj výstavbou) projektu cyklistickej infraštruktúry.  Všetky výdavky, na ktoré žiadateľ žiada prostriedky prostredníctvom ŽoPPM, sú uvádzané v ŽoPPM v plnej výške (t. j. bez redukcií v zmysle nižšie uvedených limitov oprávnenosti). Všetky uvádzané výdavky musia byť plne preukázateľné, či už na základe zmlúv a/alebo vystavených faktúr, resp. v prípade plánovaných výdavkov na základe rozpočtov pripravených odborne spôsobilou osobou (projektant alebo certifikovaný rozpočtár).  V prípade, že v celkových nákladoch projektu sú zahrnuté aj v zmysle nižšie uvedených definícií zjavne neoprávnené položky, uvedie tieto v ŽoPPM, časť IX. ako vlastné zdroje a popíše ich vymedzenie v poznámkach. Všeobecne sa však predpokladá, že požadované prostriedky sú rovné celkovým nákladom projektu vykázaným na dané aktivity. |
| **Spôsob preukázania podmienky zo strany žiadateľa** |
| ŽoPPM, časť VI. Harmonogram a rozpis výdavkov na realizáciu projektu, časť VII. Náklady v súlade s limitmi, časť VIII. Rozpočet stavby, ŽoPPM, časť IX. Rozpočet projektu v štruktúre ekonomickej klasifikácie rozpočtovej klasifikácie, časť X. Zdôvodnenia (oprávnenosť vyvolaných investícií), Príloha J Podrobný položkový výkaz výmer a rozpočet projektu a Príloha K Rozpis výdavkov k majetko-právnemu vysporiadaniu. |
| **Spôsob overenia podmienky zo strany vykonávateľa** |
| Kritériami posúdenia plnenia rozpočtových požiadaviek sú: a) oprávnenosť aktivít a výdavkov projektu,  b) limity výdavkov / celková výška prostriedkov na 1 km,  c) benchmarky pre jednotlivé položky,  Neoprávnené aktivity, nevykázané ako financované z vlastných zdrojov, nadlimitné alebo nadbenchmarkové výdavky budú v procese posudzovania krátené. V prípade, že podiel krátených výdavkov presiahne 50% požadovaných výdavkov na projekt, bude žiadosť vyradená z procesu hodnotenia. |
| 1. **Podmienka oprávnenosti výdavkov** |
| **Oprávnenosť aktivít a výdavkov**  Oprávnené sú výdavky žiadateľa realizované v období od 1. 2. 2020 do 31. 3. 2026.  Oprávnené aktivity a výdavky:    **Hlavné oprávnené aktivity a výdavky (aktivity realizované pred alebo po podaní ŽoPPM):**   * Stavebné, montážne a inštalačné práce priamo spojené s vytváraním cyklistickej infraštruktúry:  1. Konštrukčné vrstvy vozoviek cyklotrasy – výstavba, resp. rekonštrukcia:  * vyhradených cyklistických pruhov (len alikvótne k celkovej šírke cestnej komunikácie) - samostatných cyklistických cestičiek * spoločných chodníkov pre cyklistov a peších * združených cyklochodníkov a paralelných chodníkov pre peších  1. Odstavné zariadenia pre bicykle – samostatné cyklostojany a cykloprístrešky – pri školách, staniciach, významných zastávkach a nekomerčných objektoch v správe štátu alebo samosprávy 2. Príprava staveniska – odstránenie drevín, demolácie a iné búracie práce, dovoz, odvoz, presun a skládkovanie zemín a odpadov (len z uznaných oprávnených položiek v priestore cyklotrasy) 3. Trvalé konštrukcie zemného telesa – výkopy a násypy, spevňovanie podložia, terénne a sadové úpravy a výsadba v bezprostrednom okolí cyklotrasy 4. Bezpečnostné, segregačné a ochranné prvky, vodorovné a zvislé dopravné značenie (vrátane farebného odlíšenia cyklotrasy), debarierizačné úpravy priechodov, rampy, žliabky a pod., 5. Inžinierske konštrukcie – mosty a lávky, oporné a zárubné múry, spevňovanie svahov a iné geotechnické konštrukcie, a pod. 6. Vyvolané investície (napr. prekládky inžinierskych sietí, náhradná výstavba a pod.) v nevyhnutnom rozsahu, náležite zdôvodnené, napr. na základe požiadaviek EIA alebo podmienok vydania územných rozhodnutí a stavebných povolení 7. Pridružené verejné investície – osvetlenie, kanalizácia, vodozádržné a hydrotechnické opatrenia a pod. 8. Mobiliár a doplnková cyklistická infraštruktúra, vrátane SMART prvkov (napr. sčítače bicyklov), lavičky, odpočívadlá a pod.)  * Stavebný a autorský dozor na realizovanej stavbe * Spracovanie dokumentácie skutočnej realizácie stavby, vrátane porealizačného polohopisného a výškopisného zamerania stavby   **Prípravné oprávnené aktivity (výhradne ako aktivity realizované pred podaním ŽoPPM):**   * Spracovanie projektovej dokumentácie pre územné rozhodnutie, spracovanie projektovej dokumentácie pre stavebné povolenie, spracovanie projektovej dokumentácie realizácie stavby, spracovanie dokumentácie EIA (ak relevantné), vrátane súvisiacich správnych poplatkov * Majetkovo-právne vysporiadanie pozemkov a objektov dotknutých budúcou realizáciou stavby, v jednotkových cenách obvyklých v danej lokalite pre pôvodný druh pozemku (orná pôda, trávnatý porast, atď.) v prípade dodržania limitu celkových oprávnených výdavkov (t. j. vrátane všetkých ostatných uvedených nákladov)   **Podporné oprávnené aktivity (výhradne ako aktivity realizované po podaní ŽoPPM):**   * Zabezpečenie informovania, komunikácie a viditeľnosti opatrení Plánu obnovy na úrovni žiadateľov v súlade s čl. 9.1.3.a 9.1.4. Systému implementácie plánu obnovy formou informačnej tabule.   **Oprávnené výdavky: podľa ekonomickej klasifikácie rozpočtovej klasifikácie sú najmä:**  635 – Rutinná a štandardná údržba a v tom: 653006 Budov, objektov alebo ich častí (VDZ - vodorovné dopravné značenie)  637003 – Propagácia, reklama a inzercia (len informačná tabuľa)  711 – Nákup pozemkov a nehmotných aktív  712 – Nákup budov, objektov alebo ich častí potrebných na realizáciu projektu  716 – Prípravná a projektová dokumentácia  717 – Realizácia stavieb a ich technického zhodnotenia a v tom: 717001 Realizácia novostavieb, 717002 Rekonštrukcia a modernizácia a  717003 Prístavby, nadstavby, stavebné úpravy  V prípade, ak má žiadateľ nárok na odpočet DPH na vstupe v zmysle § 49 ods. 2 zákona č. 222/2004 Z. z. o dani z pridanej hodnoty v znení neskorších predpisov, nie je DPH oprávneným nákladom rozpočtu. Bližšie vysvetlenie je uvedené v kapitole 2. Systému implementácie Plánu obnovy a odolnosti SR.  **Neoprávnenými výdavkami sú o. i. napr.:**   * výdavky mimo oprávneného obdobia, nad rámec limitov a benchmarkov rozpočtových skupín a položiek, * výdavky nezahrnuté v rozpočte projektu, pri kontrole neuznané výdavky na nezdôvodnené, nesúvisiace, nevhodné, neopodstatnené alebo rozsahom či počtom nadmerné položky, * výdavky na dopravnú infraštruktúru a spevnené plochy neurčené na pohyb cyklistov (napr. jazdné pruhy pre motorovú dopravu, chodníky a spevnené plochy mimo priestoru cyklotrasy), * výdavky na vyvolané a pridružené investície, ktoré priamo nesúvisia a nie sú nevyhnutné alebo prevyšujú rozsah potrebný na realizáciu cyklistickej infraštruktúry alebo sú celkovo v rozpore so strategickými cieľmi podpory v oblasti mobility (napr. náhradné parkovanie), * ostatné projektové výdavky, napr. na vykonanie prieskumov a projektový manažment v súvislosti s prípravou verejného obstarávania a spracovania žiadostí o prostriedky mechanizmu / platbu a pod.   **Limity a celková výška prostriedkov na 1 km**  Maximálna celková výška prostriedkov sa odvíja od rozsahu budovanej infraštruktúry pre nemotorovú dopravu, t.j. samostatnej cyklocesty, resp. združeného alebo spoločného chodníka pre chodcov a cyklistov.  Základná výška prostriedkov na 1 m2 cyklotrasy sa odvíja od rozpočtovaných nákladov na novobudované, resp. rekonštruované konštrukčné vrstvy vozovky samostatnej cyklocesty, resp. vozovky združeného alebo spoločného chodníka pre chodcov a cyklistov podľa bodu [1] časti 13 tejto výzvy a ich rozsahu (šírka a dĺžka budovanej cykloinfraštruktúry). V prípade vytvorenia cyklotrasy bez zásahu do konštrukcií vozoviek (piktokoridory a upokojovanie dopravy) sa základná výška prostriedkov neuplatňuje.  Obvyklé náklady na 1 m2 plnej konštrukcie vozovky cyklistického chodníka sú okolo 50 Eur bez DPH / 1 m2. Pri štandardnej priemernej šírke 3 m tak základná výška prostriedkov na 1 km (1000 m) vychádza orientačne na 150 tisíc Eur bez DPH / 1 km.  Základná výška prostriedkov tiež pokrýva náklady na vytvorenie odstavných zariadení pre bicykle s čiastkovými limitmi podľa tabuľky nižšie. Pri posudzovaní sa zohľadňuje aj primeranosť počtu cyklostojanov vzhľadom na potenciál využívania a dosiahnutia strategického cieľa 10% podielu cyklistickej dopravy na dochádzke a primeranosť úrovne ochrany v závislosti od dĺžky odstavenia a funkcie priľahlého objektu, pričom podporované sú zariadenia primárne pre stanice a významné železničné zastávky, školy, nekomerčné inštitúcie zriadené štátom alebo samosprávou.  Cykloprístrešky turistického charakteru (odpočívadlá) vo všeobecnosti nie sú podporované.  K základnej výške prostriedkov sa pripočítavajú prostriedky na všetky ostatné náklady projektu až do výšky 300 tisíc Eur bez DPH / 1 km uznaného celkových prostriedkov projektu k plneniu cieľa (podľa ŽoPPM, časť I.).  V rámci ostatných nákladov sú štandardne zahrnuté aj náklady bežných málo náročných inžinierskych konštrukcii (krátke lávky, nízke oporné múriky a pod.), náklady na vyvolané a pridružené investície rôzneho charakteru a všetky ostatné náklady spojené s prípravou a realizáciou projektu.  Na jednotlivé skupiny oprávnených nákladov v zmysle vymedzenia tejto výzvy sa ďalej uplatňujú nasledovné limity:   |  |  |  | | --- | --- | --- | | **Objekt, konštrukcia, položka** | **Limity** | **Poznámka** | | Základ | podľa rozsahu | benchmarky po položkách | | [1] Konštrukčné vrstvy vozovky cyklotrasy | 150 000 bez DPH pri šírke 3 m / km | vrátane časti pre chodcov | | [2] Odstavné zariadenia pre bicykle   * samostatné cyklostojany * prístrešky (nezabezpečené) * zabezpečené prístrešky * monitorované prístrešky   + prístup, podklad a úprava okolia | 100 Eur bez DPH / státie  500 Eur bez DPH / státie  1000 Eur bez DPH / státie  1500 Eur bez DPH / státie  +500 Eur bez DPH / státie | primeraný počet podľa funkcie:   * dlhodobé aj krátkodobé * len dlhodobé odstavenie * len dlhodobé odstavenie * len veľké ŽST a AS * len pre projekty bez cyklotrasy | | Ostatné | 300 000 Eur bez DPH DPH / km | benchmarky po položkách | | [3] Príprava staveniska a búracie práce | max 100% Základu | vrátane prevozu a skládkovania | | [4]-[7] Ostatné súvisiace konštrukcie | - | vrátane bežných inž. konštrukcií | | [8] Pridružené investície | max 100% Základu |  | | [9] Mestský mobiliár a doplnky | 1 % stavebných nákladov | primeraný počet, 90% ceny | | Stavebný a autorský dozor | 5 % stavebných nákladov |  | | Dokumentácia skutočnej realizácie stavby | 5 % stavebných nákladov |  | | Spracovanie projektovej dokumentácie | x % stavebných nákladov | X - podľa rozsahu a % UNIKA | | Majetko-právne vysporiadanie | - | miestne obvyklé ceny | | Informovanie, komunikácia a viditeľnosť | 2000 Eur bez DPH / projekt |  | | Mimoriadne inžinierske konštrukcie   * mosty > 12 m * oporné a zárubné múry > 1,5 m * príp. iné špecifické konštrukcie | Individuálne posúdenie - 2500 Eur bez DPH / m2 | benchmarky po položkách |   Na všetky položky rozpočtu sú okrem limitov celkových výdavkov na dané skupiny nákladov uplatňované aj benchmarky jednotkových nákladov.  Celková možná výška prostriedkov na 1 km tak pri štandardnej priemernej šírke cyklotrasy 3 m a bez uváženia odstavných zariadení predstavuje orientačne až (150 + 300) = 450 tisíc Eur bez DPH / 1 km, resp. alikvótne menej alebo viac v závislosti od rozsahu základnej infraštruktúry (výmera cyklovozoviek, resp. počet odstavných státí príslušnej úrovne ochrany).  Výnimočne, v prípade, že projekt obsahuje mimoriadne náročné inžinierske konštrukcie, vyvolané alebo pridružené investície, môže byť na základe podrobného odôvodnenia žiadateľom a individuálneho posúdenia vykonávateľom akceptované a schválené navýšenie limitov oprávnených nákladov, avšak len za predpokladu splnenia nasledovných podmienok:  - podrobné zdôvodnenie a preukázanie potreby zvýšených nákladov a objektov žiadateľom v ŽoPPM,  - neprekročenie aktuálnych benchmarkov jednotkových nákladov,  - výsledky CBA (BCR > 1,0),  - udržanie priemerných nákladov za všetky schválené projekty do 500 tisíc Eur s DPH na 1 km v záujme dodržania cieľa investície (podpora drahšieho projektu bude možná iba keď na to vznikne priestor po schválení iných projektov s výrazne nižšími nákladmi na 1 km),  **Benchmarky**  Na agregované položky rozpočtu stavby (ŽoPPM, časť VIII.), ako aj podrobné rozpočtové položky (ŽoPPM, Príloha J) jednotlivých prvkov projektu môžu byť okrem limitov výdavkov uplatňované tiež benchmarky, t. j. maximálne očakávané jednotkové stavebné náklady (Eur/km, Eur/m2, Eur/ks), stanované na základe analýzy jednotkových cien v ocenených výkazoch výmer predložených v rámci ŽoPPM, resp. z víťaznej ponuky po ukončení verejného obstarávania. |
| **Spôsob preukázania podmienky zo strany žiadateľa** |
| ŽoPPM, časť II. Indikátory príspevku projektu k plneniu cieľa a ŽoPPM, časť VI. Harmonogram a rozpis nákladov projektu, ŽoPPM, časť VIII. Rozpočet stavby a ŽoPPM, Príloha J Podrobný položkový výkaz výmer a rozpočet projektu. |
| **Spôsob overenia podmienky zo strany vykonávateľa** |
| Matematická kontrola podrobných a agregovaných rozpočtových položiek. Nadlimitné rozpočtované výdavky budú krátené. Porovnanie jednotkových cien podrobných rozpočtových položiek s inými projektami. Nadbenchmarkové rozpočtované výdavky budú krátené. |
|  |
| 1. **SPÔSOB URČENIA PORADIA ŽIADOSTÍ O POSKYTNUTIE PROSTRIEDKOV MECHANIZMU** |
| 1. **Kritériá na určenie poradia žiadostí o poskytnutie prostriedkov mechanizmu** |
| Prostriedky mechanizmu sa budú prideľovať na základe poradia podľa dosiahnutého výsledného hodnotiaceho skóre, ktoré. je kritériom na vytvorenie poradia žiadostí pre prideľovanie disponibilných prostriedkov mechanizmu.  Bodové hodnotenie projektov bude vychádzať z výsledných hodnôt analýzy dopytu a dodatočných hodnotiacich kritérií (Kapitola 6 Metodiky posudzovania a hodnotenia projektov cyklistickej infraštruktúry).  **Analýza dopytu:** Analýza dopytu bude pre každý projekt spracovaná vykonávateľom interne v zmysle Metodiky nákladovovýnosovej analýzy CBA pre projekty rozvoja cyklistickej infraštruktúry na základe dostupných všeobecných štatistických údajov (celoslovenské hodnoty).  **Forma preukázania**: Základné podklady vo vzťahu k projektu predkladá žiadateľ prostredníctvom ŽoPPM, časť V. Hlavné a ostatné ciele ciest napojené na plánovanú cykloinfraštruktúru, Prílohy F – zákres navrhovanej cyklistickej infraštruktúry, Prílohy G – umiestnenie významných cieľov ciest a Prílohy H – Mapa existujúcej a plánovanej siete cyklistickej infraštruktúry v území. Žiadateľ tiež môže ďalej spresniť podklady pre analýzu dopytu prostredníctvom poskytnutia doplňujúcich informácií v rámci ŽoPPM, Prílohy L – Grafické prílohy k dopravnému modelu a ŽoPPM Prílohy M – Databáza dotazníkov z prieskumu dochádzky u významných zamestnávateľov.  **Spôsob posúdenia:** Modelovanie dopytu a dochádzky na bicykli v zmysle Metodiky nákladovo-výnosovej analýzy CBA pre projekty rozvoja cyklistickej infraštruktúry na základe oficiálnych štatistických údajov o dochádzke do zamestnania a škôl, v prípade potreby doplnené údajmi z prieskumu dochádzky vykonaným žiadateľom. Projekty, alebo ich časti s výlučne rekreačným charakterom (dopravný model nepreukáže reálne využitie na dochádzku do zamestnania, škôl či na stanice a zastávky) nespĺňajú podmienku a žiadosť bude vyradená z procesu posudzovania a hodnotenia. Základné hodnotiace skóre Analýza CBA bude pre každý projekt spracovaná vykonávateľom interne v zmysle Metodiky nákladovovýnosovej analýzy CBA pre projekty rozvoja cyklistickej infraštruktúry. Východiskom hodnotenia projektu je stanovenie indikátora B/C (indikátor pomeru prínosov a nákladov).  Základné hodnotiace skóre (Hz) sa stanoví vo výške stonásobku vypočítaného výsledného ukazovateľa pomeru prínosov a nákladov B/C a jeho zaokrúhlenia na celé číslo.  **Hz = B/C x 100**  Podmienka dosiahnutia pomeru B/C > 1,0 sa ustanovuje len pre projekty s nákladmi nad limity oprávnených výdavkov.  **Forma preukázania:** ŽoPPM, časť VIII. Rozpočet stavby v štruktúre pre účely CBA.  **Spôsob posúdenia:** Matematický výpočet podľa vyššie uvedeného vzorca.   Dodatočné hodnotiace kritériá K základnému hodnotiacemu skóre (výsledná hodnota zo základného hodnotenia) sa pričíta, resp. odčíta dodatočné hodnotiace skóre ***hi***, ktoré je udeľované za splnenie alebo čiastočné splnenie, resp. nesplnenie určitých kvalitatívnych kritérií. Jednotlivé kvalitatívne kritériá sú bližšie špecifikované v bode 6.3 Metodiky posudzovania a hodnotenia projektov cyklistickej infraštruktúry.  **Forma preukázania**: Vyplnenie všetkých častí a príloh ŽoPPM.  **Spôsob posúdenia:** Matematický výpočet podľa vzorcov uvedených v Metodike posudzovania a hodnotenia projektov cyklistickej infraštruktúry. Výsledné skóre hodnotenia Výsledné skóre hodnotenia sa vypočíta ako súčet základného a všetkých dodatočných hodnotení:  **H = Hz + Σ(hi)**  Dosiahnuté výsledné skóre hodnotenia je kritériom na vytvorenie poradia žiadostí pre prideľovanie disponibilných prostriedkov mechanizmu. Minimálne požadované hodnotiace skóre Pre účely tejto výzvy sa ako kritérium pridelenia podpory mechanizmu stanovuje dosiahnutie výsledného hodnotiaceho skóre minimálne 75 bodov (a viac). |
| **Spôsob preukázania zo strany žiadateľa** |
| Predloženie ŽoPPM a opis projektu vrátane príloh. |
| **Spôsob overenia zo strany vykonávateľa** |
| Overenie ŽoPPM a posúdenie vypracovaného projektu.  V prípade, že bude v rámci výzvy predložený iba jeden projekt, bude bodovo ohodnotený na základe odborného posúdenia vykonávateľa. |

|  |
| --- |
| 1. **INFORMÁCIE PRE ŽIADATEĽA** |
|  |
| Informácie týkajúce sa tejto výzvy môže žiadateľ získať na webovom sídle vykonávateľa [www.mindop.sk](http://www.mindop.sk/) ([Fondy EU/Plán obnovy a odolnosti/Udržateľná doprava/Cyklistická infraštruktúra) alebo na kontaktoch uvedených v bode 1.1 tejto výzvy](https://www.mindop.sk/ministerstvo-1/zalezitosti-eu-a-medzinarodnych-vztahov-14/fondy-eu/plan-obnovy/udrzatelna-doprava-cyklisticka-infrastruktura/vyzvy-a-priame-vyzvania/vyzva-c-3-vystavba-stavebne-upravy-alebo-rekonstrukcia-cyklistickej-infrastruktury). Vykonávateľ zverejní na svojom webovom sídle aj odpovede k najčastejšie kladeným otázkam (FAQ). |
| **Komunikácia so žiadateľom** |
| **Komunikácia v priebehu posudzovania ŽoPPM**  V prípade neúplnej ŽoPPM vykonávateľ vyzve žiadateľa na doplnenie ŽoPPM e-mailom alebo prostredníctvom elektronickej schránky s vyžiadaním zaslania spätného potvrdzujúceho e-mailu. Vykonávateľ môže žiadať doplnenie údajov, prípadne poskytnutie vysvetlení k predloženým údajom obsiahnutým v ŽoPPM alebo v jej prílohách alebo o doplnenie chýbajúcej prílohy. Žiadateľ môže ŽoPPM doplniť a predložiť opätovne za podmienky, že takáto ŽoPPM bude doplnená a podaná do termínu uzavretia tejto výzvy  **Komunikácia výsledku posudzovania a hodnotenia ŽoPPM**  Ak ŽoPPM nesplnila podmienky poskytnutia prostriedkov mechanizmu určených vo výzve, prípadne nebola ani na základe výzvy na doplnenie dodatočne doplnená o požadované vysvetlenia, údaje, alebo prílohy, nebude táto žiadosť hodnotená pre účely vytvorenia poradia a vykonávateľ oznámi túto skutočnosť žiadateľovi v Oznámení o nesplnení podmienok poskytnutia prostriedkov mechanizmu.  Žiadosť, ktorej projekt nedosiahol dostatočné bodové hodnotenie (t. j. nižšie ako minimálne požadovaný počet bodov výsledného hodnotiaceho skóre alebo počet bodov potrebný na umiestnenie projektu v poradí, pre ktorý postačuje alokácia finančných prostriedkov v tejto výzve vykonávateľ oznámi túto skutočnosť žiadateľovi v Oznámení o nesplnení podmienok poskytnutia prostriedkov mechanizmu. V oznámení uvedie žiadateľovi aj dôvod dosiahnutého nižšieho bodového skóre.  Ak ŽoPPM splní všetky podmienky poskytnutia prostriedkov mechanizmu určené vo výzve a projekt súčasne v rámci hodnotenia získa dostatočný počet bodov na pridelenie prostriedkov mechanizmu v rámci tejto výzvy (t. j. získa viac ako minimálne požadovaný počet bodov výsledného skóre hodnotenia ,oznámi vykonávateľ túto skutočnosť žiadateľovi v Oznámení o splnení podmienok poskytnutia prostriedkov mechanizmu vrátane uvedenia celkovej výšky poskytnutých prostriedkov a zdôvodnenia prípadného krátenia.  Ak projekt nezíska dostatočný počet bodov potrebný na umiestnenie projektu v poradí, pre ktorý postačuje alokácia finančných prostriedkov v tejto výzve vykonávateľ túto skutočnosť uvedie spolu s informáciou pre žiadateľa, že projekt bol zaradený do rezervného zoznamu.  Ak projekt získa dostatočný počet bodov potrebný na umiestnenie projektu v poradí, pre ktorý postačuje alokácia finančných prostriedkov v tejto výzve bude žiadateľovi následne po zaslaní Oznámenia o splnení podmienok poskytnutia prostriedkov mechanizmu zaslaný aj návrh zmluvy o poskytnutí prostriedkov mechanizmu. |
| **Zmena a zrušenie výzvy** |
| Vykonávateľ je oprávnený výzvu podľa § 15 zákona o mechanizme zrušiť, ak nie je ďalej možné poskytovať prostriedky mechanizmu na základe výzvy[[1]](#footnote-1).  Vykonávateľ žiadosť o prostriedky mechanizmu predloženú do momentu zrušenia výzvy na predkladanie žiadostí o prostriedky mechanizmu, žiadateľovi vráti alebo žiadosť o prostriedky mechanizmu posúdi.  Zrušením výzvy na predkladanie žiadostí o prostriedky mechanizmu nie je dotknuté, ak bol žiadateľovi zaslaný návrh na uzatvorenie zmluvy o poskytnutí prostriedkov mechanizmu do zrušenia výzvy. Vo vzťahu k návrhu na uzatvorenie zmluvy o poskytnutí prostriedkov mechanizmu, ktorý bol zaslaný pred zrušením výzvy, sa podporne uplatnia ustanovenia všeobecného predpisu upravujúceho zmluvné vzťahy.  Vykonávateľ je oprávnený zmeniť formálne náležitosti výzvy podľa § 15 odseku 3 zákona 368/2001 o mechanizme. Vykonávateľ je oprávnený zmeniť podmienky podľa § 15 odseku 5 uvedené vo výzve, len ak táto zmena nevyvolá zmenu v posudzovaní už predložených žiadostí o prostriedky alebo ak zmena podmienok podľa odseku 5 vyplýva zo zmeny všeobecne záväzných právnych predpisov. Informáciu o zmene výzvy vykonávateľ bezodkladne zverejní na svojom webovom sídle.  VPOO informuje NIKA o plánovanom zrušení alebo zmene výzvy zaslaním e-mailu na adresu príslušného vecného odboru NIKA[[2]](#footnote-2). VPOO bezodkladne zverejňuje informáciu o zrušení alebo zmene výzvy spolu so zdôvodnením na svojom webovom sídle [www.mindop.sk](http://www.mindop.sk). Zverejnená informácia musí byť na tomto webovom sídle vykonávateľa dostatočne viditeľná. VPOO informuje NIKA o zverejnení informácie o zrušení alebo zmene výzvy zaslaním e-mailu na [rrp\_vyzvy@vlada.gov.sk](mailto:rrp_vyzvy@vlada.gov.sk) v deň zverejnenia informácie o zrušení alebo zmene výzvy. NIKA zabezpečí zverejnenie informácie o zrušení alebo zmene výzvy na webovom sídle [Plánu](http://www.planobnovy.sk) obnovy.  Zrušenie alebo zmena výzvy nadobúda účinnosť dňom zverejnenia informácie o zrušení alebo zmene výzvy na webovom sídle vykonávateľa [www.mindop.sk](http://www.mindop.sk) alebo dňom stanoveným v informácii o zrušení alebo zmene výzvy, ak je tento dátum neskorší. |

|  |
| --- |
| 1. **PRÍLOHY VÝZVY** |
| **1. Formulár žiadosti o prostriedky mechanizmu** |
| **2. Návrh zmluvy o poskytnutí prostriedkov mechanizmu (všeobecná časť, osobitná časť)** |
| **3. Vzor formuláru s údajmi potrebnými na vyžiadanie výpisu z registra trestov** |
| **4. Vzor čestného prehlásenia o menovaní do funkcie** |
| **5. Vzor čestného prehlásenia o dvojitom financovaní** |
| **6. Vzor (štruktúra) podrobného výkazu výmer a rozpočtu projektu** |
| **7. Vzor rozpisu výdavkov k majetko-právnemu vysporiadaniu** |
| **8. Vzor formuláru na prieskum dochádzky do zamestnania** |
| **9. Zoznam miest a obcí v rámci oprávneného územia POO** |

1. Napr. ak došlo k zmene Plánu obnovy a investícia sa už viac nebude realizovať, alebo ak sa vyskytli dôvody, pre ktoré nemožno od vykonávateľa požadovať, aby vo vyhlásenej výzve pokračoval, najmä ak sa zistilo porušenie zákona o mechanizme alebo iných predpisov SR a EÚ. [↑](#footnote-ref-1)
2. [spo\_evsd@vlada.gov.sk](mailto:spo_evsd@vlada.gov.sk), [spo\_vzdelavanie@vlada.gov.sk](mailto:spo_vzdelavanie@vlada.gov.sk), [spo\_zdravotnictvo@vlada.gov.sk](mailto:spo_zdravotnictvo@vlada.gov.sk), [spo\_zelenaekonomika@vlada.gov.sk](mailto:spo_zelenaekonomika@vlada.gov.sk) [↑](#footnote-ref-2)